U-I-293/94
Natisni
Opravilna št.:
U-I-293/94
Datum odločitve:
1. 12. 1994
Objavljeno:
OdlUS III, 130
ECLI:
ECLI:SI:USRS:1994:U.I.293.94
Akt:
Zakon o ustanovitvi občin ter o določitvi njihovih območij (Ur. list RS, št. 60/94) (ZUODNO)
Izrek:
Postopek za oceno ustavnosti zakona o ustanovitvi občin ter o določitvi njihovih območij se ustavi.
Evidenčni stavek:
Ustavno sodišče ustavi postopek, če je bilo z izpodbijano določbo zakona že ugotovljeno, da ni v skladu z ustavo in to tudi iz razloga, zaradi katerega je bila vložena pobuda.
Geslo:
Upoštevanje referendumsko izražene volje krajanov pri oblikovanju območij novih občin.
Pravna podlaga:
Zakon o Ustavnem sodišču RS (ZUstS), 6. čl.
Opomba:
Pri obrazložitvi svoje odločitve se ustavno sodišče sklicuje na svojo odločbo U-I-183/94. K obravnavani zadevi sta bile s sklepom ustavnega sodišča z dne 1/12-1994 pridruženi zadevi U-I- 295/94 in U-I-301/94 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Svet Krajevne skupnosti, Pernica
Datum vloge:
16. 11. 1994
Vrsta odločitve:
sklep
Vrsta rešitve:
ustavitev
Dokument:
US17292
Dokument v PDF obliki:
U-I-293-94.pdf
113 KB
Prenesite datoteko
U-I-293/94-4
1/12-1994
S K L E P
Ustavno sodišče je v postopku za preizkus pobud za oceno ustavnosti, ki so jih vložili Svet Krajevne skupnosti Pernica, Krajevna skupnost Podgrad in Krajevna skupnost Prevoje na seji dne 1/12-1994
s k l e n i l o:
Postopek za oceno ustavnosti Zakona o ustanovitvi občin ter o določitvi njihovih območij (Uradni list RS, št. 60/94) se ustavi.
O b r a z l o ž i t e v
Ustavno sodišče je po sprejetju odločbe v zadevi U-I-183/94, s katero je ugotovilo neskladnost 2. in 3. člena Zakona o ustanovitvi občin ter o določitvi njihovih območij (Uradni list RS, št. 60/94), prejelo še tri pobude za oceno ustavnosti 2. člena navedenega zakona in sicer:
1. pobudo Sveta Krajevne skupnosti Pernica, ki izpodbija 2. člen Zakona, ker KS Pernico uvršča v občino Pesnica in ne v območje mestne občine Maribor, za kar so se krajani odločili na referendumu (U-I-293/94),
2. pobudo Krajevne skupnosti Podgrad, ki izpodbija 2. člen Zakona, ker je ne ustanavlja kot samostojno občino, temveč jo vključuje v občino Ilirska Bistrica, kar je v nasprotju z referendumsko voljo krajanov (U-I-295/94) in
3. pobudo Krajevne skupnosti Prevoje, ki izpodbija 2. člen Zakona, ker jo uvršča v občino Lukovica in ne v občino Domžale, kar je v nasprotju z referendumsko voljo krajanov (U-I-301/94).
Ustavno sodišče je postopek ustavilo, ker je že odločilo o ustavnosti 2. člena izpodbijanega zakona in se v odločitvi opredelilo tudi glede vprašanja upoštevanja referendumsko izražene volje krajanov pri oblikovanju območij novih občin, zaradi česar so pobudniki vložili pobude.
Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro šturm, Franc Testen, dr. Lojze Ude in dr. Boštjan M. Zupančič. Sklep je sprejelo z osmimi glasovi proti enemu. Proti je glasoval sodnik Krivic.
P r e d s e d n i k
dr. Tone Jerovšek